Document ID: 31998D0537

31998D0537
L 252/21
SLUŽBENI LIST EUROPSKE UNIJE
ODLUKA VIJEĆA
od 13. srpnja 1998.
o odobravanju teksta izmjene trgovinskih odredaba Ugovora o energetskoj povelji i njegovoj privremenoj primjeni, o čemu je postignuta suglasnost Konferencije energetske povelje i Međunarodne konferencije potpisnica Ugovora o energetskoj povelji
(98/537/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 113., u vezi s prvom rečenicom članka 228. stavka 2.,
uzimajući u obzir članak 3. stavak 2. Odluke Vijeća i Komisije 98/181/EZ, EZUČ, Euratom od 23. rujna 1997. (1),
uzimajući u obzir prijedlog Komisije,
budući da su Europske zajednice i njihove države članice 17. prosinca 1994. potpisale Ugovor o energetskoj povelji;
budući da su Europske zajednice i velika većina njihovih država članica 16. prosinca 1997. pohranile svoje instrumente o odobrenju ili ratifikaciji pri pohranitelju, Vladi Portugalske Republike;
budući da će preostale države članice uskoro ratificirati Ugovor o energetskoj povelji;
budući da je Ugovor o energetskoj povelji stupio na snagu 16. travnja 1998.;
budući da se Ugovor o energetskoj povelji od dana njegova potpisivanja primjenjuje privremeno, koliko je moguće, a potpisnice koje ugovor još nisu ratificirale nastavit će ga tako primjenjivati, koliko je moguće;
budući da Ugovor o energetskoj povelji predviđa pregled njegovih trgovinskih odredaba u svjetlu rezultata Urugvajskog kruga višestranih trgovinskih pregovora i uvrštenje energetske opreme u trgovinske odredbe s ciljem da takve izmjene donese Konferencija potpisnica energetske povelje;
budući da je uvrštavanje upućivanjem na relevantne odredbe WTO-a u Ugovor umjesto na odredbe GATT-a iz 1947., koje sadrži, kao i uvrštavanje energetske opreme u trgovinske odredbe u interesu Zajednice;
budući da Zajednica ima isključivu nadležnost za zajedničku trgovinsku politiku;
budući da se Međunarodna konferencija održavala istodobno s Konferencijom energetske povelje, kako bi omogućila sudjelovanje svih potpisnica Ugovora o energetskoj povelji u postupku odlučivanja;
budući da je na Konferenciji energetske povelje i navedenoj Međunarodnoj konferenciji održanima 24. travnja 1998. postignuta suglasnost u pogledu teksta izmjene trgovinskih odredaba Ugovora o energetskoj povelji, uključujući popis energetske opreme i s povezanim odlukama, dogovorima i izjavama (trgovinska izmjena);
budući da Zajednica treba formalno konačno odobriti tekst trgovinske izmjene;
budući da se trgovinska izmjena privremeno primjenjuju do početka njihova stupanja na snagu u skladu s njezinim odredbama,
ODLUČILO JE:
Članak 1.
1. Tekst izmjene trgovinskih odredaba Ugovora o energetskoj povelji o kojem je postignuta suglasnost na Konferenciji energetske povelje/Međunarodnoj konferenciji 24. travnja 1998., uključujući popis energetske opreme i povezane odluke, dogovore i izjave, ovime je konačno odobren u ime Europske zajednice.
2. Tekst trgovinske izmjene priložen je ovoj Odluci.
3. Komisija službeno obavješćuje Tajništvo energetske povelje o formalnom odobrenju teksta trgovinske izmjene od strane Zajednice.
Članak 2.
Trgovinska izmjena se u skladu s njihovim odredbama primjenjuju privremeno 90 dana od dana njihova donošenja od strane Konferencije potpisnica energetske povelje, a konačno se primjenjuju od njihova stupanja na snagu.
Sastavljeno u Bruxellesu 13. srpnja 1998.

Labels: 10
3
14
5